สร้างหุ่นยนต์ปลาไหลว่ายใต้น้ำได้เงียบเชียบ
Credit : UC San Diego Bioinspired Robotics and Design Lab,หุ่นยนต์เลียนแบบลักษณะของปลาไหลไม่ใช่เรื่องใหม่ เมื่อปีที่ผ่านมานักวิจัยจากสวิตเซอร์แลนด์ได้สร้างหุ่นยนต์ปลาไหลที่ใช้ตรวจสอบคุณภาพน้ำว่ามีสารเคมีปนเปื้อนอยู่ตามแหล่งน้ำหรือไม่ ล่าสุด ทีมวิศวกรและนักชีววิทยาทางทะเลนักวิจัยจากมหาวิทยาลัยแคลิฟอร์เนีย ซานดิเอโก แลtมหาวิทยาลัยแคลิฟอร์เนีย เบิร์กลีย์ ในสหรัฐอเมริกา ได้รายงานลงในวารสารไซน์ โรโบติคส์ ถึงการพัฒนาสร้างหุ่นยนต์ปลาไหลแบบใหม่ที่เชื่อว่าจะเป็นนวัตกรรมแห่งอนาคต,หุ่นยนต์ปลาไหลฝีมือฝั่งนักประดิษฐ์อเมริกัน ออกแบบให้มีความโปร่งใสและมีสีเรืองแสง สามารถว่ายในน้ำเค็ม ที่สำคัญไม่ต้องใช้มอเตอร์ไฟฟ้าให้เสียงใบพัดดังครึกโครม แต่หุ่นยนต์ปลาไหลโฉมใหม่นี้จะใช้กล้ามเนื้อเทียมที่อ่อนนุ่มในการขับเคลื่อนตัวเอง มันจะว่ายได้ลัดเลาะอยู่ใต้น้ำอย่างเงียบๆ ว่ายไปพร้อมกับสัตว์น้ำชนิดอื่นๆ ได้อย่างกลมกลืนโดยไม่รบกวนสิ่งแวดล้อมและก่ออันตรายต่อสิ่งมีชีวิตในทะเล ซึ่งจะช่วยให้นักวิจัยสังเกตการณ์สภาวะใต้ทะเลได้อย่างใกล้ชิด โดยหุ่นยนต์ปลาไหลจะทำงานเชื่อมต่อกับแผงอิเล็กทรอนิกส์ที่อยู่บนผิวน้ำ,ทีมวิจัยเผยว่า ยังต้องมีการปรับปรุงประสิทธิภาพของหุ่นยนต์ปลาไหลเพิ่มขึ้น โดยเฉพาะการทำให้สีเรืองแสงกลายเป็นระบบการส่งสัญญาณ รวมถึงปรับน้ำหนักที่จะทำให้ดำน้ำได้ลึกกว่าเดิม และคาดว่าจะสร้างให้หัวหุ่นยนต์ปลาไหลเป็นส่วนจัดเก็บเครื่องเซ็นเซอร์ได้.
หุ่นยนต์เลียนแบบลักษณะของปลาไหลไม่ใช่เรื่องใหม่ เมื่อปีที่ผ่านมานักวิจัยจากสวิตเซอร์แลนด์ได้สร้างหุ่นยนต์ปลาไหลที่ใช้ตรวจสอบคุณภาพน้ำว่ามีสารเคมีปนเปื้อนอยู่ตามแหล่งน้ำหรือไม่
หุ่นยนต์,คุณภาพน้ำ,ตรวจสอบคุณภาพน้ำ,หุ่นยนต์ปลาไหล,ชื่นชีวิต,การศึกษา